Εφαρμογή τεχνητού εμπλουτισμού με επεξεργασμένα αστικά λύματα στον υπόγειο υδροφορέα της περιοχής της Σίνδου
Creators: name: Πεταλά, Ζωή Δημητρίου
Publisher: name: Aristotle University of Thessaloniki
Year: 2013
Subjects: Τεχνητός εμπλουτισμός
Επεξεργασμένα λύματα
Σίνδος
Aquifer recharge
Treatment wastewater
Sindos

description: Σκοπός της παρούσας εργασίας, είναι η διερεύνηση της δυνατότητας εφαρμογής τεχνητού εμπλουτισμού του υπόγειου υδροφορέα στην περιοχή της Σίνδου, με την επαναχρησιμοποίηση των τριτογενώς επεξεργασμένων αστικών λυμάτων που δέχεται καθημερινά η Ε.Ε.Λ.Θ. (Εγκατάσταση Επεξεργασίας Λυμάτων Θεσσαλονίκης) που βρίσκεται στο Καλοχώρι Θεσσαλονίκης. Η περιοχή έρευνας, αποτελεί τμήμα της λεκάνης απορροής του Γαλλικού ποταμού και βρίσκεται εντός της βιομηχανικής περιοχής της Σίνδου. Περιμετρικά αυτής, αναπτύσσονται σε αρκετά μεγάλη ακτίνα, αγροτικές εκτάσεις κυρίως ρυζιού και δημητριακών. Από γεωλογικής άποψης, η περιοχή καλύπτεται από αδιαίρετες Ολοκαινικές αποθέσεις, ενώ βάσει της λιθολογίας, οι σχηματισμοί κατατάσσονται στα χαλαρά ιζηματογενή πετρώματα. Κατά μήκος αυτών, αναπτύσσονται τρεις υδροφορείς, ένας φρεάτιος και δύο υπό πίεση. Εφαρμόστηκε για διάστημα δύο μηνών, η μέθοδος τεχνητού εμπλουτισμού, με την εισπίεση ανακυκλωμένου νερού στη γεώτρηση εμπλουτισμού. Το νερό, έπειτα και από τη διαδικασία της αντίστροφης όσμωσης, μεταφέρετε κατά τη διαδικασία εφαρμογής του εμπλουτισμού στην εν λόγω γεώτρηση, μέσω αγωγού μήκους 2 km. Στη συνέχεια, ελέγχεται η ποιότητα του ύδατος καθώς και πορεία της στάθμης του υπόγειου νερού, μέσω των τεσσάρων (4) γεωτρήσεων παρακολούθησης που βρίσκονται περιμετρικά της γεώτρησης εμπλουτισμού. Παρατηρήθηκε κατά τη διάρκεια εφαρμογής του πειράματος, άνοδος της στάθμης του υπόγειου νερού σε ύψος μισού (0,5) μέτρου, με παράλληλη βελτίωση της αγωγιμότητας αυτού κατά περίπου 400 μS/cm. Τα αποτελέσματα κρίθηκαν ελπιδοφόρα και η δυναμική της περιοχής θετική, βάσει των συνθηκών εφαρμογής του πειράματος και το χρονικό διάστημα εκπόνησης αυτού.
description: The basic goal of this study, is the possibility of application of artificial recharge in the aquifer of Sindos, using the reclaimed wastewater that are being received daily by E.E.L.Th. (Wastewater Treatment Plant of Thessaloniki), which is located in Kalochori, Thessaloniki. The study area is part of the watershed of Gallikos River and is located in the industrial zone of Sindos. Around this area, have been developed farmlands that mainly produce rice and cereals. From a geological point of view, the study area is covered by undivided Holocene deposits, while based on the lithology, formations are classified as loose sedimentary rocks. Along them, have been developed three aquifers, a phreatic one and two confined. For a period of two months, had been applied the method of artificial recharge, with the carbonation of recycled water in the enrichment borehole. After the process of reverse osmosis, the water is being transferred during the implementation process of enrichment in the borehole, via a pipeline of 2 km . Thereafter, is being checked the water quality and the level of underground water through the four (4) monitoring wells located around the enrichment borehole. During the course of the experiment, has been observed a rising of the underground water level of about half a meter (0.5m), while at the same time, the conductivity of the water has been improved about 400 μS/cm. The results have been characterized promising and the dynamic of the area positive, due to the conditions by which the experiment took place and the time available.